Document ID: 31995D0388

Komisijas Lēmums
(1995. gada 19. septembris),
ar ko nosaka sertifikātu paraugu Kopienas iekšējai tirdzniecībai ar aitu un kazu sugas dzīvnieku spermu, olšūnām un embrijiem
(Dokuments attiecas uz EEZ)
(95/388/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 13. jūlija Direktīvu 92/65/EEK, kurā noteiktas dzīvnieku veselības prasības attiecībā uz tirdzniecību un importu Kopienā, kas regulē dzīvnieku, spermas, olšūnu un embriju, uz kuriem neattiecas Direktīvas 90/425/EEK [1] A pielikuma I punktā minētajos īpašajos Kopienas noteikumos paredzētās veterinārsanitārās prasības, un kurā jaunākie grozījumi izdarīti ar Austrijas, Somijas un Zviedrijas Pievienošanās aktu, - un jo īpaši tās 11. panta 2. punkta ceturto ievilkumu un 11. panta 3. punkta trešo ievilkumu,
tā kā Direktīvā 92/65/EEK ir noteiktas dzīvnieku veselības prasības, kas regulē aitu un kazu sugas dzīvnieku spermas, olšūnu un embriju tirdzniecību;
tā kā ir jānosaka veterinārsanitārā sertifikāta paraugs šādai tirdzniecībai;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
1. Transportējot aitu un kazu sugas dzīvnieku spermu uz citu dalībvalsti, tai pievieno veselības sertifikātu, kas atbilst I pielikumā norādītajam paraugam.
2. Transportējot aitu un kazu sugas dzīvnieku olšūnas un embrijus uz citu dalībvalsti, tiem pievieno veselības sertifikātu, kas atbilst II pielikumā norādītajam paraugam.
2. pants
Šo lēmumu piemēro no 1996. gada 1. janvāra.
3. pants
Šis lēmums ir adresēts dalībvalstīm.
Briselē, 1995. gada 19. septembrī

Labels: 0
3
6